Paula 2010-ben elindult a román eurovíziós válogatóműsorban, a "Selecția Naționalăn" Ovival közösen egy duettel. Daluk címe a "Playing with Fire" volt. A duett végül bejött és megnyerték a válogatót és ők képviselhették Romániát a 2010-es Eurovíziós Dalfesztiválon, Oslóban. Románia ebben az évben a második elődöntőbe került, ahol Paula és Ovi a negyedik helyen végeztek, így továbbjutottak a döntőbe. A döntőben a tizenkilencedikként léptek színpadra. A szavazás során 162 pontot szereztek, ez a harmadik helyre volt elég a 25 fős mezőnyben. Maximális 12 pontot kaptak Moldovától, 10 pontot az Egyesült Királyságtól, Norvégiától, Spanyolországtól, Portugáliától és Svédországtól. Ezzel Románia legjobb eredményét érték el a dalfesztivál történelmében.